**ՀԱՅՏԱՐԱՐՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅԱՆ ԲԱԺՆՈՒՄ ՓՈՐՁԱԳԵՏ ՆԵՐԳՐԱՎԵԼՈՒ ՄԱՍԻՆ**

**Ծրագրով նախատեսված աշխատանքների համառոտ նկարագիրը**

Փորձագետն իրեն հանձնարարված ոլորտում՝

մասնակցում է Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) Տեսչական մարմնի ղեկավարի արտասահմանյան օտարերկրյա պետությունների սննդամթերքի անվտանգության, անասնաբուժության և բուսասանիտարիայի ոլորտների լիազոր մարմինների պաշտոնատար անձանց, միջազգային կազմակերպությունների ներկայացուցիչների, Հայաստանի Հանրապետությունում հավատարմագրված դիվանագիտական կառույցների ներկայացուցիչների հետ հանդիպումների, տեսակոնֆերանսների, քննարկումների բովանդակային մասի նախապատրաստման, արձանագրության կազմման, վերլուծության կատարման, այդ թվում արտերկրում և Հայաստանի Հանրապետությունում օտար լեզուներով պատրաստվող զեկույցների, ելույթների, ուղերձների մշակման աշխատանքների իրականացմանը, ինչպես նաև Տեսչական մարմնի ստորաբաժանումների և նրա ենթակայությանը հանձնված «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» պետական ոչ առևտրային կազմակերպության կողմից միջազգային հարաբերությունների շրջանակներում բարձրացված տարատեսակ հարցերի, խնդիրների հավաքագրման, դրանց լուծման ուղղությամբ առաջարկությունների ներկայացման աշխատանքներին:

Մասնակցում է նաև Տեսչական մարմնի ղեկավարի, ղեկավարի տեղակալների, ինչպես նաև Տեսչական մարմնի պաշտոնատար այլ անձանց արտասահմանյան այցերի, օտարերկրյա պետությունների սննդամթերքի անվտանգության, անասնաբուժության և բուսասանիտարիայի ոլորտների լիազոր մարմինների պաշտոնատար անձանց, միջազգային կազմակերպությունների ներկայացուցիչների հանդիպումների կազմակերպման, շնորհանդեսների պատրաստման, զեկույցների, ելույթների, ուղերձների մշակման աշխատանքներին։

Իրականացնում է Տեսչական մարմնի համապատասխան ստորաբաժանումներից նաև միջազգային ոլորտի տարբեր խնդիրների նկատմամբ բարձրաձայնված հարցումների վերաբերյալ տեղեկատվության հավաքագրում, վերլուծություն, դրանց լուծմանն ուղղված առաջարկությւոնների ներկայացում։ Տեսչական մարմնում առաջացած խնդիրների հրատապ լուծման նպատակով համագործակցության շրջանակներում միջազգային կառույցների և օտարերկրյա լիազոր մարմինների ներկայացուցիչների հետ հրատապ եղանակով կազմակերպում է առցանց հանդիպումներ՝ տեսակոնֆերանսների և կապի այլ միջոցների օգնությամբ՝ ստացված տեղեկատվությունը մշակելուց հետո ներկայացնում բաժնի պետին և համապատասխան ստորաբաժանումների աշխատակիցներին։ Եվրասիական տնտեսական միության համագործակցության շրջանակներում մասնակցում է անհրաժեշտ աշխատանքների իրականացմանը։

**Փորձագետին նախատեսվում է ներգրավել՝ պայմանագիր կնքելու օրվանից մեկ տարի ժամկետով։**

**Փորձագետին ներկայացվող պահանջները**

* բարձրագույն կրթություն,
* ռուսերեն և անգլերեն լեզուների իմացություն,
* համակարգչով աշխատելու հմտություններ,

Միջազգային պայմանագրերի մասին, Անասնաբուժության մասին, Սննդամթերքի անվտանգության մասին, Սննդամթերքի անվտանգության պետական վերահսկողության մասին, Կերի մասին օրենքների, ինչպես Եվրասիական տնտեսական միության և Եվրոպական միության համապատասխան ոլորտները կարգավորող օրենսդրության իմացություն։

**Փորձագետի պարտականությունները**

Բարեխղճորեն կատարել պայմանագրով ստանձնած աշխատանքները, պահպանել աշխատակազմի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» ՀՀ օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2022 թվականի օգոստոսի 9-ը։**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» Հայաստանի Հանրապետության օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները սննդամթերքի անվտանգության տեսչական մարմին (ք. Երևան, Կոմիտասի պող., 49/2) պետք է ներկայացնեն հետևյալ փաստաթղթերը`

1. գրավոր դիմում (ձևը լրացվում է փաստաթղթերը ներկայացնելիս),
2. անձնագրի և հանրային ծառայության համարանիշը հավաստող փաստաթղթերի պատճենները,
3. կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
4. արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
5. մեկ լուսանկար 3x4 սմ չափսի,
6. համառոտ CV:

**ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր կամ ուղարկում է snund@ssfs.am էլեկտրոնային հասցեին՝ կայքից ներբեռնելով դիմումի ձևը:**

**Փաստաթղթերն ընդունվում են ամեն օր՝ ժամը 9:30-ից մինչև 12:30, բացի շաբաթ և կիրակի օրերից:**

**Լրացուցիչ տեղեկություններ ստանալու համար կարող են դիմել Տեսչական մարմին /ք.Երևան, Կոմիտասի պողոտա 49/2, հեռ. 012-40-40-57/ ներքին համար՝ 188/:**